**Катастрофа Boeing 737 ля Джакарты (2021)** — авіяцыйная катастрофа, якая адбылася 9 студзеня 2021 года. Авіялайнер Boeing 737-524 авіякампаніі Sriwijaya Air выконваў планавы ўнутраны рэйс SJ182 па маршруце Джакарта—Панціанак, але праз 4 хвіліны пасля ўзлёту ўвайшоў у крутое пікіраванне і знік з радараў над Яванскім морам.

Самалёт
-------

Boeing 737-524 з завадскім нумарам 27323 і серыйным 2616 быў выпушчаны на заводзе кампаніі «Boeing» у Рэнтане і 13 мая 1994 здзейсніў свой першы палёт. 31 мая таго ж года быў перададзены амерыканскай авіякампаніі Continental Airlines пад бартавым нумарам N27610. 1 кастрычніка 2010 года перайшоў у United Airlines, б/н застаўся без змен. 9 красавіка 2012 года быў набыты інданезійскай авіякампаніяй Sriwijaya Air і яго бартавы нумар змяніўся на PK-CLC. Быў абсталяваны двума турбавентылятарнымі рухавікамі CFM International CFM56-3C1. На момант катастрофы канфігурацыя самалёта была C8Y112 (8 месцаў у бізнэс-класе, 112 у эканамічным).

Пасажыры і экіпаж
-----------------

На борце знаходзіліся 62 чалавекі, 50 з якіх былі пасажырамі, 12 — членамі экіпажа. Усе яны з’яўляліся грамадзянамі Інданэзіі. Сярод пасажыраў быў Мулядзі Тамсір, палітык з Партыі народнага сумлення. Актыўны экіпаж складаўся з капітана Афвана (былога пілота ваенна-паветраных сіл Інданезіі The manifest which was released to the public indicated that another six crew members, including another captain and first officer, were also on board the aircraft.), першага афіцэра Дыега М. і чатырох бортправаднікоў.

Катастрофа
----------

У 06:37 па UTC рэйс SJ-182 з’явіўся на радарах і каля гадзіны знаходзіўся на УПП міжнароднага аэрапорта Сукарна-Хатыла ў Джакарце. У 07:35 лайнер разагнаўся па паласе, узяў курс на Панціанак і пачаў набіраць вышыню. Праз 5 хвілін пасля вылету, на вышыні 3 300 м і пры хуткасці 532 км/г нармальны палёт борта спыніўся, самалёт пачаў хутка губляць вышыню. Па даных інтэрнэт-партала Flightradar24, апошнімі зафіксаванымі сістэмай ADS-B параметрамі палёту былі: вышыня — 250 футаў (76 метраў), хуткасць — 358 вузлоў (663 км/г). Пасля гэтага самалёт знік з экранаў радараў, а сувязь з ім перарвалася. Відавочцы чулі два выбухі падчас катастрофы.

Пошукава-выратавальная аперацыя
-------------------------------

Улады Інданезіі разгарнулі пошукава-выратавальную аперацыю. Знойдзены абломкі і часткі загінулых людзей. На глыбіні 23 метры былі знойдзены абломкі самалёта і фрагменты целаў, а таксама чорныя скрыні. Параметрычны самапісец быў выняты з дна падводнымі плывунамі ВМС Інданезіі 12 студзеня ў 09:00 UTC. Па даных на 12 студзеня, было вынята 26 частак самалёта; па меншай меры, 4 загінулых былі ідэнтыфікаваныя, уключаючы другога пілота рэйса 182. Кампаненты маўленчага самапісцы і яго маячок былі выяўлены 15 студзеня, аднак модуля памяці самапісца на гэтым месцы не аказалася і нырцы ​​працягвалі яго пошукі. Адначасова National Transportation Safety Committee (NTSC) паведаміў, што даныя былі паспяхова выняты з параметрычнага самапісца. 330 параметраў былі даследаваны дазнавальнікамі. Reuters паведамляў, што былі выняты карэктныя даныя пра шлях, хуткасць і стане рухавікоў.

Гл. таксама
-----------

* Катастрофа Boeing 737 ля Джакарты (2018)

Зноскі
------

1. 1 2  *Flightradar24*. Live Flight Tracker - Real-Time Flight Tracker Map (англ.). *Flightradar24*. Праверана 9 студзеня 2021.
2. ↑  PK-CLC info **(нявызн.)**. *www.planespotters.net*. Праверана 9 студзеня 2021.
3. ↑  Kader Hanura Turut Jadi Korban Jatuhnya Sriwijaya Air Rute Jakarta-Pontianak (індан.).  Berita Satu. Праверана 9 January 2021.
4. ↑  3 Keluarga TNI AU Jadi Penumpang Pesawat Sriwijaya Air SJ182 yang Jatuh **(нявызн.)**.  Detik News. Архівавана з першакрыніцы 9 January 2021. Праверана 9 January 2021.
5. ↑  Pilot Sriwijaya Air yang Hilang Kontak Merupakan Mantan Penerbang TNI AU **(нявызн.)**.  Kompas. Архівавана з першакрыніцы 9 January 2021. Праверана 9 January 2021.
6. ↑  Daftar Nama Diduga Penumpang Pesawat Sriwijaya Air SJ182 yang Hilang Kontak **(нявызн.)**.  Suara. Архівавана з першакрыніцы 9 January 2021. Праверана 9 January 2021.
7. ↑  Sriwijaya Air SJY 182 Hilang Kontak Bawa 56 Penumpang Termasuk 3 Bayi(індан.), *Suara* (9 January 2021).
8. ↑  В Индонезии разбился самолет Boeing 737 (руск.). *РИА Новости* (9 студзеня 2021). Праверана 9 студзеня 2021.
9. ↑  Рыбаки во время катастрофы Boeing 737−500 наблюдали два взрыва **(нявызн.)**. *regnum.ru*. Праверана 9 студзеня 2021.
10. ↑  Что известно о крушении индонезийского Boeing 737-524 **(нявызн.)**. *ТАСС*. Праверана 9 студзеня 2021.
11. ↑  Что известно о крушении индонезийского Boeing 737-524 **(нявызн.)**. *ТАСС*. Архівавана з першакрыніцы 9 студзеня 2021. Праверана 9 студзеня 2021.
12. ↑  Найдены черные ящики упавшего индонезийского самолета (руск.). *РИА Новости* (10 студзеня 2021). Праверана 11 студзеня 2021.
13. ↑  В Индонезии достали «черный ящик» упавшего в океан Boeing **(нявызн.)**.
14. ↑  Indonesia divers find casing of crashed jet's 'black box': navy **(нявызн.)**.
15. ↑  Data FDR Sriwijaya Air Berhasil Diunduh, KNKT: Sedang Kita Pelajari **(нявызн.)**.
16. ↑  Indonesia extracts data from crashed Sriwijaya 737's FDR **(нявызн.)**.
17. ↑  Data recovered from crashed Sriwijaya Air jet's flight recorder **(нявызн.)**.

Спасылкі
--------

* Апісанне катастрофы на Aviation Safety Network